Frederik Stang

Frederik Stang (Stokke, 1808ko martxoaren 4a – Bærum, 1884ko ekainaren 8a) norvegiar abokatu eta politikaria izan zen, Norvegiako lehen ministroa 1861etik 1873ra.

Zuzenbidea ikasi ondoren, unibertsitatean irakasle izan zen lau urtez eta 1834tik abokatu lanetan aritu zen. 1846an Barne ministro izendatu zuten. Hamar urtez egon zen karguan, eta herrialdeko azpiegitura modernizatu zuen errepideei, postuei, ubideei eta itsasargiei dagokienez, eta Eskandinaviako lehen trenbidea eraikitzeko agindua eman zuen. Nekazaritzako lehen unibertsitate-ikasketak ere sortu zituen.

Kristianiako alkate izan ondoren, 1861ean Osloko kabineteko buru izendatu zuten. Denbora horretan, etengabeko gatazka izan zen parlamentuaren eta gobernuaren artean. 1873an lehen ministro kargua sortu zen eta Stang kargu horretan aritzeko izendatu zuten. Ezin izan zituen indar politiko ezberdinak ados jarri eta bere gobernua beti gutxiengoan egon zen.

Kategoria:Norvegiako abokatuak
Kategoria:Norvegiako lehen ministroak